# Recueil général et complet des fabliaux des 13e et 14e siècles/LVI
### LVI DE GRONGNET ET DE PETIT

1 Dou siecle qui peu est courtois Nous faist Girbers .I. serventois, Car il se complaint en ces vers Dou siècle qui tant est dyvers, 5Avers, envieus et repoins. Nequedent jadis fu .I. poins Qu’il valoit miex que ors ne fait En diz, em paroles, em fait : Ce tesmoignent li ancien. 10Neporquant c’est il plus de bien Qu’il ne fu onques à nul tans, Mais chascuns est mais si doutans Que, c’il a le bien en sa trappe, Poor a qu’il ne li eschappe 15Et que richesse ne li faille ; Touz est muez li grains em paille ; On lait la ronce por l’ortie ; Toute largesse est resortie ; Qui l’avarice o soi aquieut, 20La rose lait, l’ortie quieut ;
Ausi tost prent Mors à sa mace Celui qui grant avoir amasse Com celui qui bien le despent ; Li avers tantost se repent 25Qu’il festoie gent ne honneure. A paines puis venir nule heure En l’ostel nul homme tant riche Que dui serjant aver et chiche Ne me soient à rencontrer, 30Tantost qu’en l’ostel doi entrer. Se je ruis c’on l’ostel me prest, Groignet truis je tout avant prest ; C’est uns servans de male frume ; Groignet m’asiet au feu qui fume ; 35Groignet ferme l’uis et la porte ; Groignet laide nappe m’aporte ; Groing sont touz jors mi premier mès ; Ja n’iere en cel lieu n’en sel mès Que Groingnès ne me soit devant. 40Dont vient l’autre serjans avant Touz emflés et touz aatis ; C’est li compains Groignet Petis ; Petiz est kex et seneschaus Et boutilliers et mareschaus ; 45Petis est de molt mal affaire, Par son conseil Petis fait faire Petis hanas et petis pos ; Petis n’a omques nul repos ; Petis, si com li plait et siet, 50Partout ses mès met et assiet ;
Petis est de molt male vaine ; Petis est au livrer l’avaine ; Petis a trestout en sa garde. Se je ruis, Groignès me regarde ; 55S’on me donne, c’est par Petit ; Groignès voussit bien le respit. Groignès et Petis soit destruis, Car em plusors osteus les truis ; Pour ce ne sai mais où torner. 60Groignès si fait tout trestorner Les biens et Petis les retrait. Qui tex serjans à lui atrait Ne puet mie gramment valoir Por tant qu’il facent lor voloir, 65Et ci sont par tout si creüs Que li riche sont recreüs De onnor faire et de largesse. Touz biens et toute gentillesse Sont mis arierre par ses deus ; 70Certes c’est damages et deus Qant .II. mauvais vices lor tolent ; Largece et honor nous retolent ; Avarice ont mis à cheval ; Honte est ou mont, honours ou val, 75Tant par Groingnet et par Petit ; Onques Diex tiex serjans n’aïst ! La male mort les tust et fiere ! Mais une gent les ont tant chiere En lor bailliée qui les garde 80Qu’il n’ont omques de nului garde,
De roi, de prince, ne de conte. Groignès les met touz en son conte Et Petis emporte la taille Qui largesse et honor retaille ; 85Et ci sont partout si antis, Enracinés sont et repris Si c’om ne les puet essarter Ne par biau dire deserrer. Biautez ne vaut mais une melle 90Que Mauvestiez par tout revelle. Neporquant sai bien la mecine Par qoi om porroit la racine Esraigier et faire sechier, Se riches hom s’eiist tant chier 95Que il voussist devenir teus Que il fust larges et piteus Et biaus parliers à toute gent, Et qu’il donnast de son argent Selonc ce que il porroit faire : 100Si porroit honir et deffaire Le pooir Petit et Groingnet, Qu’il se deduissist bel et net Et fust de cuer et nés et cointes Et à la bonne gent acointes, 105Et qu’il amast les Menestreus Et qu’il se deduissist entr’eus Sans ramposner, sans coppoier. Ainsi se porroit appoier Riches hom par dis et par fais ; 110Si seroit li siecles refais
Et Largesse, qui iert vaincue Et Honors seroit revestue, Et Gerbers entrer oseroit Partout et escoutez seroit, 115Et si diroit aucun biau mot ; Ce poise moi quant on ne m’ot Plus volentiers à mon pourfist ; Mais Menestreus sont descomfist Par Avarice la cuiverte, 120Qui trueve adès la porte ouverte Et Largesse la trueve close. Se nous dist Gerbers en sa glose Que cil qui de cest siecle part Emporte molt petite part 125De son avoir, ainçois la laisse. Ici fenist Gerbers sa laisse.
* ↑ LVI. — De Grongnet et de Petit, p. 30. A. — Paris, Bibl. de l’Arsen., Mss. B. L. F. 60, fol. 6 v$^o$ à 7 r$^o$. B. — Paris,» Bibl. nat., Mss. fr. 25545, fol. 19 v$^o$ à 20 r$^o$. Le ms. de l’Arsenal porte dans la nouvelle numérotation le n$^o$ 3114. Publié par M. Fr. Michel à la suite du Roman de la Violette, 321-327. ↑ Vers 1 — peu est. B, n’est pas.
* ↑ 2 — Girbers. B, .I. clers. — M. Fr. Michel voit dans ce Girbert, dont le nom n’apparaît que dans un ms., Gibert de Montreuil, l’auteur du Roman de la Violette. Cette identification, sans être impossible, ne repose sur aucune preuve (Cf. Histoire littéraire, XVIII, 769 et XXIII, 92.)
* ↑ 3 — Car il. B, Et mout.
* ↑ 5 — B, Envieus, faillis.
* ↑ 6 — B, Nonpourquant ja fu li.
* ↑ 7 — Qu’il. B, Qui. — que ors. B, c’ores.
* ↑ 8 — B, En paroles, en diz.
* ↑ 10 — c’est. B, est.
* ↑ 12 — chascuns est mais. B, li siecles est.
* ↑ 13 — B, Dou bien si le tien et acrape.
* ↑ 14 — qu’il. B, qui.
* ↑ 15 — richesse. B, largesce.
* ↑ 16 — muez li grains em. B, li grains devenus.
* ↑ 17 — B, On lait la rose et queut l’ortie. — Le mot rose doit évidemment être mis à la place de « ronce », comme l’indique le vers 20.
* ↑ 18 — Ce vers, dans B, est placé avant le précédent.
* ↑ 19 — B, avarice à li.
* ↑ 21 — Ausi. B, Ensis. — sa mace. B, la nasse.
* ↑ 23 — bien. B, biau.
* ↑ 24 — tantost. B, tos tens.
* ↑ 25 — Qu’il. B, Qui. — ne. B, et.
* ↑ 26 — B, Pour ce ne.
* ↑ 27 — nul. B, à.
* ↑ 30 — Tantost. B, Si tost.
* ↑ 31 — B, Et je quier qui.
* ↑ 32 — je tout avant. B, tout premerain.
* ↑ 33 — B, .I. sergent qui fait laide frume.
* ↑ 37 — B, Groingnès est mes premerains mès.
* ↑ 38 — n’en sel. B, n’autre.
* ↑ 41 — Touz. B, Mout. — touz. B, mout.
* ↑ 43 — keus. B, cuens.
* ↑ 45 — molt. B, trop.
* ↑ 46 — B, Par le conseil Petit font.
* ↑ 49-52 — Ces vers manquent dans B.
* ↑ 54 — ruis. B, ris. — Après ce vers, B ajoute : Petis est plains de mavaise ire, Petis la cuisine nos livre.
* ↑ 56-75 — Ces vers manquent dans B.
* ↑ 67 — Le ms. A porte D’onnor : il faut corriger non pas « De onnor », mais Et d’onnor.
* ↑ 76 — tieus serjans. B, tel sergent.
* ↑ 78 — une gent les ont. B, ils ont .I. gent.
* ↑ 80 — Qu’il. B, Qui.
* ↑ 82 — met touz. B, a mis.
* ↑ 85-86 — Ces vers manquent dans B.
* ↑ 87 — les. B, le.
* ↑ 88 — biaus. A, biau. — deserrer. B, despiter.
* ↑ 89 — Biautez. B, Biaus dis.
* ↑ 90 — Que. B, Car. — revelle. B, se melle.
* ↑ 91 — bien. B, ge.
* ↑ 93 — Esraigier. B, Essarter.
* ↑ 94 — Se. B, S’uns. — s’eüst. B, s’avoit.
* ↑ 96 — large, lisez larges. — B, Qu’il fu et.
* ↑ 98 — B, Et donnast à la povregent.
* ↑ 100 — B, Occire porroit.
* ↑ 102 — B, Et se tenist jolis.
* ↑ 103-105 — Ces vers manquent dans B.
* ↑ 106 — Et qu’il se. B, Et se. — Ce vers, dans B, est suivi de celui-ci : Sachiez se il devenoit teus.
* ↑ 107-108 — Ces vers manquent dans B.
* ↑ 109 — B, En paroles, en dis, en fais.
* ↑ 111-112 — B : Et Honors seroit ravescue, El Largece qui est perdue. Après ce vers B ajoute : Et Charitez s’en est alée, Envis iert jamais recouvrée, Et Loiautés s’en est fouie, Ne sai où ele est apouie, Mais s’eles estient revenues, Par aus serient ancor tenues Maintes beles plenieres cors ; A eux venroit chascuns le cors.
* ↑ 113 — B, Lors .I. clers partout.
* ↑ 114 — Partout. B, Entrer.
* ↑ 117 — B, Mout plus souvant.
* ↑ 118 — Après ce vers, B ajoute : Qu’Avarice les a cuvers, .I. pechiez qui tant est pervers, Qui tout le mont a perverti Et à son vouloir converti.
* ↑ 122 — B, Por ce dist. .I. clers.
* ↑ 123 — B, dou monde depart.
* ↑ 125 — ainçois la. B, car tout le.
* ↑ 126 — Gerbers. B, .I. clers.